《挽故眉守张廷琛》
宋代·史尧弼

碣石峥嵘岁，何如扣帝阍。
狼烟今昼晦，鲸海正波翻。
遗恨公流涕，当时独抗言。
荒阡新宰木，谁酹曲江魂。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。